সক্রিয় হচ্ছে মৌসুমী বায়ু, ফের ভাসবে কোন কোন জেলা? দেখুন বিগ আপডেট

ওয়েবডেস্ক- আবার সক্রিয় হতে চলেছে মৌসুমী বায়ু (Monsoon wind) । পূর্ব ভারত ও মধ্য ভারত সংলগ্ন এলাকায় মৌসুমী অক্ষরেখার সক্রিয় হবে ১৪ জুন বার্তা দিয়েছে মৌসম ভবন। ১৬ জুন এর আগে দক্ষিণবঙ্গে (South Bengal Weather) বর্ষা (Monsoon) আসার অনুকূল পরিবেশ তৈরি হচ্ছে না। দক্ষিণবঙ্গে আজ বিক্ষিপ্তভাবে বজ্রবিদ্যুৎসহ বৃষ্টি (Rain) দশ জেলায়।

শুক্রবার থেকে রবিবার পর্যন্ত কলকাতা সহ দক্ষিণবঙ্গের সব জেলাতেই ঝড় বৃষ্টির সম্ভাবনা। বজ্রবিদ্যুৎ সহ হালকা মাঝারি বৃষ্টির সঙ্গে ৪০ থেকে ৫০ কিলোমিটার গতিবেগে দমকা ঝোড়ো বাতাস বইবে উত্তর ও দক্ষিণ ২৪ পরগনা পূর্ব ও পশ্চিম মেদিনীপুর এবং ঝাড়গ্রাম জেলাতে।

কলকাতা সহ দক্ষিণবঙ্গের বাকি সব জেলাতেই ৩০ থেকে ৪০ কিলোমিটার গতিবেগে ঝড়ের সঙ্গে বজ্রবিদ্যুৎসহ বৃষ্টির পূর্বাভাস। ভারী বৃষ্টির সম্ভাবনা নেই আপাতত দক্ষিণবঙ্গের জেলাগুলিতে। শুক্রবার থেকে রবিবারের মধ্যে দুই থেকে চার ডিগ্রি সেলসিয়াস পর্যন্ত তাপমাত্রা কমবে দক্ষিণবঙ্গের জেলাতে।

আরও পড়ুন- আজ থেকেই দক্ষিণবঙ্গে চলবে দুর্যোগ, দুই জেলায় বেশি প্রভাব পড়বে

উত্তরবঙ্গে (North Bengal Weather) আজ বিক্ষিপ্তভাবে বজ্রবিদ্যুৎসহ বৃষ্টি দার্জিলিং কালিম্পং আলিপুরদুয়ার জলপাইগুড়ি কোচবিহার এবং উত্তর দিনাজপুর জেলাতে। বজ্রবিদ্যুৎসহ বৃষ্টির সঙ্গে ৪০ থেকে ৫০ কিলোমিটার গতিবেগে দমকা ঝড়ো বাতাস বইবে।

শুক্রবার দার্জিলিং থেকে মালদা উত্তরবঙ্গের আট জেলাতেই ঝড় বৃষ্টির পূর্বাভাস। আগামীকাল থেকে উত্তরবঙ্গে ভারী বৃষ্টির পূর্বাভাস। দার্জিলিং এবং জলপাইগুড়িতে ভারী বৃষ্টির সতর্কতা। শনিবার দার্জিলিং কালিম্পং আলিপুরদুয়ার কোচবিহার জলপাইগুড়ি এই পাঁচ জেলাতে ভারী বৃষ্টির সতর্কতা।

রবিবার বৃষ্টির পরিমাণ ও ব্যাপকতা আরো বাড়বে। দার্জিলিং কালিম্পং আলিপুরদুয়ার কোচবিহার ও জলপাইগুড়ি জেলার সঙ্গে উত্তর দিনাজপুর জেলাতেও ভারী বৃষ্টির আশঙ্কা। বৃষ্টিতে তাপমাত্রা কমবে উত্তরবঙ্গের জেলাগুলিতে। দুই থেকে চার ডিগ্রি সেলসিয়াস তাপমাত্রা কমতে পারে রবিবারের মধ্যে।

দেখুন ভিডিও-